I det følgende finner du to rapporter fra Ecole Supérieure de Commerce de Rennes:
Studieåret 2003-04
Beskrivelse av byen Rennes:

Det er en studentby på ca 350 000 innbyggere med ESC Rennes og i hvert fall to andre store universiteter. Kollektiv trafikken er relativt god, det finnes metro og busser som kan benyttes fritt ved kjøp av månedskort som koster 23 euro for studenter(Tuuva card) og 1,1 euro per tur. For å skaffe seg dette månedskortet første gang må man gå til et av Star kontorene (som er navnet på busselskapet) og ha med deg studentbevis fra Rennes, legitimasjon og et passbilde.

Det finnes masse barer og en del diskoteker her, prisene er billigere enn Norge for de som bare er åpne til kl 0100 for de som er oppe lenger er prisene de samme som i Norge eller dyrere. De siste diskotekene stenger kl 0700. Mange kinoer, men ikke all filmer blir vist på original språket, men blir isteden dubbet til fransk. Søndager er nesten alt stengt, ikke noen 7 eleven i Rennes.. Og ellers stenger matbutikkene rundt kl 2000. Ellers er det bare å utforske hva man kan gjøre på egenhånd..

Et tips som ikke har med Rennes og gjøre er at det lønner seg å kjøpe et kort som heter ”Carte 12-25” som koster ca 50 euro for et år, da får man rabatter på tog reiser i Frankrike, vanlig tog eller TGV. Rabatten varierer noe, men en tur fra flyplassen i Paris til Rennes blir på 28 euro med kortet, og ville ellers kostet mellom 40 og 50 euro. Så man sparer fort inn prisen på dette kortet! Man må ha et passbilde og ID, kanskje også en adresse, husker ikke helt.

Studentmiljøet:

Det er et aktivt studentmiljø på ESC Rennes, med mange forskjellige ”assosiasjoner” som de kaller det. Disse arrangerer fester og utflukter nesten hver uke, spesielt noe som kalles ”open bar party” som er cirka hver tredje uke, og man kan vel tenke seg hva dette går ut på... Det finnes også mye forskjellig sport man kan drive med gjennom skolen, jeg spilte for eksempel fotball og litt rugby, og det var her jeg brukte og lærte mest fransk. Generelt på skolen snakkes det mest engelsk og derfor har det blitt til at jeg nesten har lært mer engelsk enn fransk. Også tatt i betraktning at vi på skolen bare har 1,5 timer i uka med fransk, og tendensen er vel som ved alle skoler at man henger mest sammen med de andre internasjonale studentene som det er veldig mange av på ESC, dette er fordi de er i samme situasjon som deg og søker etter ny venner på en annen måte enn hva de franske studentene gjør. Men snakker man veldig bra fransk, noe ikke jeg gjorde da jeg kom ned kan det kanskje være enklere. Siden jeg var her i et år så fikk jeg flere og flere fransk venner etter hvert, men hovedvekten var hele tiden andre utvekslingsstudenter. Hvis du for eksempel har lært litt spansk tidligere, så har du en stor mulighet til å praktisere det på skolen i og med at det finnes mange spansktalende utvekslingsstudenter.

Semesterstart:

Første semester starter rundt 1. september, men det lønner seg å være nede i god tid for å skaffe seg de beste boligene, selv om man får hjelp til dette. Andre semester starter ikke før i begynnelsen av mars, så det er lang vinterferie!! Hos ESC har de en assosiasjon som kaller seg ”Come On” som har ansvaret for å hjelpe nye studenter. Det er et bra tiltak det, men de er litt uorganiserte og det blir mye venting, og avtaler virker ikke å være en sikkerhet for at noen faktisk skal komme på rett tidspunkt for å hjelpe deg. De skal hjelpe til med å skaffe leilighet, bankkonto, mobil telefon og andre nødvendigheter, men når jeg ankom i høst semesteret tok dette ganske lang tid, og husleien jeg betaler (425euro) må sies å være relativt dyr. Det kan kanskje lønne seg å gjøre noe av dette på egenhånd, uten hjelp fra assosiasjonen, men kanskje det vil bli bedre til neste år. 

 Jeg har snakket med en del franske studenter og det virker som om disse generelt har billigere og bedre leiekontrakter en hva som er tilfellet for de internasjonale studentene. Huseieren jeg har, Mr Hugo som eier et firma som heter ”Domus Services” bør unngås, han er veldig sleip og liker å utnytte utenlandske studenter når det gjelder pris, innhold i leiekontrakt, betalingsmåter osv. Han har fått en del klager så antakeligvis vil ikke ESC bruke ham neste år.

Når man har fått seg bankkonto, en adresse og har et bevis for skoleplass kan man søke på boligstøtte som kalles ”CAF” noe som alle europeiske studenter får i Frankrike. Du må ha et botstedsbevis, bevis på skoleplass, kopi av pass og så må du fylle ut en hel haug med skjemaer, som i det hele tatt er ganske typisk for Frankrike.

Ved semesterstart er det veldig masse som skjer på skolen; masse fester og annen moro for å bli bedre kjent med folk, og jeg anbefaler å prøve å være med på en del av disse arrangementene i begynnelsen. 

Man må ikke glemme at man faktisk er her for å studere, og i begynnelsen av semesteret må man søke på fag, dette gjør man via intranett på skolen, og alle må gjøre det på samme dag... Så det kan være ganske stor pågang på datarommet, som ikke er av de største. Har man en laptop så er det å anbefale å ta med denne, fordi det er trådløst nettverk på skolen.

Semesterslutt:

Eksamensperioder:

Alle eksamenene hos ESC er på 2-3 timer, det er ikke uvanlig å ha to eksamener på en dag, og i eksamensperioden er eksamenene som regel på dager etter hverandre, ikke noe lesedager mellom med andre ord. Men man får en uke med revisjon etter at undervisningen er ferdig, før eksamensperioden starter.

Første semester var eksamenene fra 8-20 desember, og andre semester var de fra 5-19 juni. Kommer litt an på hva du tar av fag, Master fagene har som regel eksamen den første uka av eksamensperioden, mens Bachelor fagene har eksamener uka etter.

Har man ikke engelsk som sitt morsmål har man også lov til å ha med ordbok på eksamen.

I og med at mange av fagene har mye prosjekter, rapporter og gruppearbeid så teller ikke eksamen mer enn fra 50-70% av den endelige karakteren.

Det blir litt mer til at man må jobbe mer underveis enn man kanskje gjør i Norge, og det er viktig i hvert fall i enkelte fag, og følge undervisningen på skolen.

Beskrivelse av fag jeg hadde:

Fransk:

Gir 2,5 ECTS hvert semester. Var en forelesning på 1,5 timer i uka, med noe hjemmelekser. Ikke for store grupper, følte at jeg lærte en del, med det blir for lite undervisning. Det deles opp i 9 forskjellige grupper ut ifra nivået man er på. Alle må ta en skriftlig test i begynnelsen av semesteret for å bli puttet i riktig gruppe. 9 er det høyeste nivået og gruppe 1 det laveste, for de med absolutt ingen fransk kunnskaper på forhånd.

Man har en skriftlig ”midterm” eksamen og en muntlig og skriftlig eksamen på slutten av semesteret. Deltagelse i timen og innlevering av lekser teller også noe.

Fransk kultur:

En forelesning på 1,5 timer i uka. Er man i franskgruppe 1-6 er undervisningen på engelsk og fra 7-9 på fransk. Man har en innlevering som teller 40 % og en slutteksamen som teller resterende 60 %. Alle kan velge om de vil skrive eksamen og oppgaven på fransk eller engelsk.

Etter min mening et litt latterlig fag, men en fransk dikter som kaller seg selv Arsene og som liker å snakke om seg selv. Har sin sjarm i begynnelsen, men jeg gikk fort lei av han etter hvert. Ikke mye arbeid med dette faget, og relativt lett. Handler om religion, politikk og andre dagsaktuelle ting.

Bachelorfag:

Alle Bachelorfag gir 5 ECTS credits. Virket også på meg som om Bachelor fagene var mer angående pugging enn forståelse.

International Economics and Legal Environment:

Er et fag under FIN avdelingen, som er finans fag. Var et todelt fag, med en lærer i Economics delen som er samfunnsøkonomi og en lærer i Eu Law, som da er rettslære. Ble undervist 3 timer forelesning i uken, alt på samme dag. Economics delen telte 70 % og hadde en midterm eksamen med multiple choice. Slutt eksamen var både Economics og Law, med multiple choice for Economics og essay spørsmål for Law.

Et relativt greit fag for folk som har hatt Samfunnsøkonomi og Mikro2 eller Offentlig Økonomi. Kanskje litt for lett? Overlapper også til tider hva man har lært tidligere selv om det er noe nytt. Law delen var vanskeligere, og her var det en fransk advokat med dårlige pedagogiske evner som underviste, alt materiell fra han var relativt uoversiktlig.

Economics delen ble undervist av en canadier som har sluttet på skolen nå.

Organizational Behaviour:

Er et fag under SAM avdelingen ( Strategy and Managment). Ble undervist med en forelesning på 1,5 timer og en mindre ”workshop” på 1,5 timer i uken. Hadde tre individuelle innleveringer, et gruppearbeid hvor gruppene blir satt opp av lærer med hensyn til mest mulig ”diversity”. Noe som kunne være en prøvelse. Og tilslutt en eksamen som talte 60 % hvis jeg husker riktig.

Dette faget minnet meg en del om Organisasjonsfaget vi har på høgskolen. Og overlappet kanskje litt mye. Men hadde også noe nytt. Var et greit fag, men ikke av mine favoritter. Var litt som alle fagene under SAM avdelingen; mye lesing, informasjon og innleveringer.

International Human Resource Managment:

Nok et fag under SAM avdelingen, undervist med en forelesning på 1,5 timer og en ”workshop” på 1,5 timer i uken. Et gruppearbeid med framføring som telte 40 % hvor gruppene igjen var bestemt av foreleser, to ”kunne utenat” quiz du ikke vet når vil være som kommer i 2 av ”workshop” timene og teller 10 %. Og til slutt eksamen som teller 50 %.

Mye pugg og forkortelser i dette faget. Heter HRM, nye lærere av året som etter min mening er overambisiøse. Mye ”case studies” å analysere og det viktigste er å huske eksempler på hvordan multinasjonale firmaer har gjort ting i forhold til teorien som blir undervist. Som for det meste er Hoebstede og Trompenaar, i tillegg til en del annen forskning.

Masterfag:

Alle Masterfag gir 6 ECTS credits.

Investment Managment:

Et finansfag som ble undervist 3 timer en gang i uka. Vi hadde en stor prosjektoppgave som talte 40 % av karakteren. Vi kunne velge grupper selv og prosjektet gikk ut på å være finansrådgivere og sette opp en fiktiv portefølje med aksjer, ”bonds” og andre finansielle instrumenter hvis man følte for det. Undervisning var for det meste om diverse analyse metoder, forskjellige finans instrumenter man kan bruke, risk-return analyse osv. Men foreleser var mer opptatt av forståelse og begrunnelse enn av bare kalkulasjoner, selv om det var noe av dette også. Hun oppfordret også alle til å lese diverse finansaviser og ta opp problemstillinger i klassen.

Corporate Communication and Corporate Governance:
Var et såkalt weekendkurs, hvor man ikke har ukentlige forelesninger men i stedet har to weekender i løpet av semesteret med intensiv undervisning torsdag til lørdag. Disse kursene kan bli litt slitsomme på slutten av dagen, i og med at man har det samme faget i 8 timer.

Dette faget var nytt av året og hoveddelen gikk på å analysere Enron skandalen og andre finansielle skandale, hvorfor disse oppstod, hva som skjedde og hvordan man kan forhindre dette fra å skje i framtiden. Deltagelse i timen var viktig, vi måtte også ha en skriftlig oppgave, hvor det viktige var å skaffe informasjon fra en finansskandale. Vi hadde også en presentasjon av typen ”Roadshow” som vil si, de informasjons/salgs presentasjoner firmaer gjør når de skal gå på børs for første gang. Eksamen talte 60 %, resterende 40 % var fordelt på presentasjon og deltagelse.
Business Ethics:
Nok et fag i SAM avdeling. Ble undervist med 3 timer en gang i uken. Fikk veldig mye materiale å lese i dette faget, og vi hadde en gruppeoppgave og presentasjon som var 30 % av karakteren. Gruppene her ble også satt opp av lærer. Det var også 3 eller 4 individuelle oppgaver som talte 20% av karakteren. Til slutt eksamen fikk vi utdelt en case dagen før som vi fikk spørsmål om på eksamen.
Deler av faget var litt kjedelig, og 3 timer med dette på en dag var noen ganger i meste laget.
International Finance:
Et finansfag som konsentrerte seg om valuta, renter og andre faktorer som er viktige i verdensøkonomien. Hadde to oppgaver som talte til sammen 30 % hvor vi kunne velge grupper selv. Forståelse var det viktige i dette faget, hvordan de forskjellige tingene virker inn på hverandre i et økonomisk perspektiv. Et ganske interessant fag hvor læreren oppfordret studentene til å være oppdatert innen verdensnyheter, og diskutere disse i timen.
International and EU Law:
Et fag innenfor SAM avdelingen som ble undervist i weekendkurs. Noe uoversiktlig kurs materiell, men sånn er det vel med juss. Deltagelse talte 10 %, og en oppgave talte 30 %. Var et relativt enkelt fag, hvor foreleseren kunne sine saker bra og ikke ga for vanskelig oppgaver på eksamen. Hun var faktisk ganske snill med oppgavene.
Comparative International Accounting:
Et FIN fag som ble undervist i weekendkurs. Dette var det vanskeligste faget jeg hadde, og jeg angrer på at jeg tok det. En oppgave som talte 40 % hvor man selv velger gruppene.

Læreren var ny av året, og kunne sine saker bra, problemet var at han ikke visste hvordan han skulle formidle denne kunnskapen til studentene. Han hadde heller aldri lagd en eksamen, og den 3 timers eksamenen han ga var det ingen av studentene som var i nærheten av å bli ferdige med…. Kanskje en utlært revisor ville klart å bli ferdig i tide. Det var utregninger av ”ratios”, men av en eller annen merkelig grunn måtte vi regne tingene med de samme formlene 20 ganger med forskjellige tall. Hadde vi kunnet bruke Excel kunne vi hatt tid til dette, men ikke med en vanlig kalkulator.
Eirik Orvik Aarrestad
☺
Studieåret 2003/04

Skolen/Byen

I. Rennes

For de som ikke allerede kjenner Rennes, kan det sies at dette er en veldig hyggelig by. Den ligger i ”Ille et Vilaine” i regionen Bretagne. Geografisk er Rennes praktisk i nærheten av Paris (2 til 2,5 timer med TGV fra Paris). 1/3 av byens befolkning er studenter som bidrar til at det er mange unge mennesker både franske og utenlandske, men det gjør også at det kan være litt vrient å finne bolig. Rennes har både uteliv med barer og diskoteker. De har en egen opera og det finnes flere kinoer. Byen har også en ny metro som får SL til å virke forhistorisk og et godt utbygd bussnettverk. Personlig kjøpte jeg meg en sykkel, men man kan som regel fint komme seg rundt med kollektivt litt avhengig av hvor man bor. 

II. ESC Rennes

· Administrasjon

Selv om det av og til kan være litt klabb og babb, korte tidsfrister og mangelfull informasjon, fungerer administrasjonen helt greit ved skolen. Det kan være greit å sette seg inn i hvilke personer som tar seg av hva så får du lettere svar på det du lurer på. Er man høflig og smilende, får man som regel god hjelp til det man trenger. 

· Kantine

Skolen har egen kantine, men de fleste franske (som har bil) foretrekker å spise lunsj på universitetskantinene som hører til universitetene. Universitetskantinene er billigere, men det kan bli litt stressende når man ikke har bil. Skolekantinen tilbyr varm mat, baguetter/smørbrød, youghurt etc. 

· -Student Lounge

Skolen har en egen student lounge som er utstyrt med biljardbord, ”fussball” og sofaer hvor man kan ta en pust i bakken. Ofte spilles det musikk på høytaleranlegget og man treffer ofte kjente. 

· Data fasiliteter

Når det gjelder data opplegget på skolen må jeg innrømme at jeg var veldig glad for at jeg hadde med meg egen laptop nedover. Skolen har nemlig installert trådløst nettverk som, når det virker, er veldig praktisk. Det skal nevnes at det til tider kan være litt ustabilt. For studenter som skal være bare ett semester leier de ut trådløse nettverkskort. Skolens intranet er ustyrt med printerkonto, studentmail, tilgang til søkermotorer for reserach arbeid etc. Skolen har et visst antall data maskiner tilgjengelig for de som ikke har egen laptop, men det er ikke alltid de virker som de skal og det er slettes ikke sikkert du finner en som er ledig når du trenger den. Alle franske studenter har sin egen laptop. 

Studentmiljø

Come-On og andre assosiasjoner, BDE, BDA

Alle de franske elevene ved ESC må være medlem i en assosiasjon. Disse bidrar til et variert tilbud av aktiviteter i skolens regi. Alt fra Come On som hjelper utvekslingsstudenter med å installere seg og alle andre praktiske ting, BDE som kan sammenlignes med et norsk studentråd osv. Sammen er de med på å gjøre skoleopplevelsen i Rennes mer morro. 
Utflukter

Det ble organisert turer f.eks til St. Malo, en kystby i nærheten

Middager

Det ble organisert opptil flere turer på restauranter i byen samt internasjonale middager på skolen hvor man ble oppfordret til å bidra med en rett fra sitt hjemland. 

Open Bars

Kanskje mest kjent er ”the Open Bars”. Her melder studentene seg på på forhånd og betaler en viss sum. Vanligvis avholdes disse kveldene i barer litt utenfor Rennes, men busstransport blir organisert både frem og tilbake fra en sentral plass i byen (Place de Bretagne). Konseptet Open Bar går ut på at all alkohol er inkludert i inngangsbilletten så disse festene kan til tider bli relativt fuktige...

Cabaret/Music All

For de som har en kunstnerspire i seg, organiseres det både en Cabaret og en såkalt Music All. Cabaret’en inkluderer alt fra diktlesning til sang og dans og alle studenter er velkomne til å bidra. Internasjonale studenter oppfordres til å delta. Music All består bare av musikalske innspill. Selv om man ikke ønsker å stå på scenen selv, anbefaler jeg alle å møte opp og få med seg dette for det er mye gjemt talent blant business studenter! 

Internasjonale studenter

Det er også et generelt godt samhold blant de internasjonale studentene. Gjennom skolens arrangementer, gruppearbeid og fritid er det ikke vanskelig å treffe nye kjente og det blir ofte fest og morro. Men det kan være greit å merke seg at hvis man organiserer en privat fest så er franske naboer ofte veldig lite tollerange med støy etter kl 2200. 

Semesterstart

Personlig kunne jeg ikke være tilstede på skolen første dag i semesteret hvor all praktisk informasjon om skole, bibliotek osv ble gitt så jeg har ikke så mye å fortelle om hvordan det foregikk. Men jeg kan iallfall nevne at man får utstedt et eget studentkort som også fungerer som lånekort i biblioteket og at man må betale et depositum på €80 for å benytte seg av dette (obligatorisk). 

I motsetning til hjemme i Norge, er fagvalget en relativt kaotisk prosess i Rennes. Man har selvfølgelig mulighet til å lese om fagene på forhånd, men man får utdelt timeplan hvor man så må forsikre seg om at man velger fag som ikke kolliderer tidsmessig og som også fyller kravene fra hjemmeuniversitetet og deretter må man registrere de fagene man ønsker online på skolens intranet før dagen er omme. Som ”free credit exchange student” har man den ulempen at man blir nedprioritert i alle MA kurs man eventuelt måtte velge. For min del førte det til at jeg ikke fikk alle fagene jeg ville ha. Jeg fikk dessverre heller ikke mulighet til å velge et av de få kursene som tilbys på fransk fordi det kolliderte med et av kursene HiO ønsket at jeg skulle ta. 

Semesterslutt

Skolen arrangerte en liten ”happening” som avskjed til utvekslingsstudentene. Den bestod i enkel servering av crêpes og noen andre lokale spesialiteter. Personlig hadde jeg muntlig eksamen da dette foregikk, så jeg gikk glipp av mesteparten. Ellers er det etter avsluttet eksamen og innlevering av alle rapporter bare noen praktiske formaliteter å ta seg av som å hente depositum på biblioteket, si opp bankkontoer etc. 

Eksamensperioder

Litt avhengig av om du velger kun BA eller som meg en blanding mellom BA og MA kurs er eksamensperioden spredd over 1 eller 2 uker. Alle BA-eksamene er lagt til en uke. For oss som ikke er vant til mer enn en eksamen per dag kan det kanskje bli litt voldsomt med 6-7 eksamener på en uke, ofte 2 på en dag. De er riktignok bare 3 timer (fransk 1,5-2 og fransk kultur 2 timer), men det blir mye å holde styr på på samme tid. Sånn sett var jeg heldig med å ha valgt MA valgfag for det hjalp med å spre eksamene ut over 2 uker. Men fordelen med å ha bare BA fag er jo at man da har en hel uke til å repetere etter at forelesningene er ferdige. Ellers må man merke seg at organisasjon ikke alltid er franskmennenes sterke side. Eksamensdatoene blir som regel annonsert en god mnd i forveien, men romoversikten blir ikke hengt opp før samme dag som eksamen. Man må også være forberedt på at det noen ganger drøyer til 15 minutter før eksamen begynner! Men alt ordner seg til slutt. 

Fagliste

1. Semester

French





2,5 ECTS

French Culture



2,5 ECTS

Managerial Accounting


5 ECTS

Crisis Communication Management

6 ECTS

Small Business Management


6 ECTS

Project & Change Management

6 ECTS






28 ECTS

2. Semester

French





2,5 ECTS

French Culture



2,5 ECTS

International Business Strategy

5 ECTS

International Marketing & Trade

5 ECTS

International & EU Law


6 ECTS

Customer Relationship Management

6 ECTS

Service Marketing Management

6 ECTS






33 ECTS

Total:





61 ECTS

Fagbeskrivelser og fagvurderinger

For skolens beskrivelse av fagene se:

http://www.esc-rennes.fr/upload/programme/infoplus/16infoplus.pdf
French

Fransk er et obligatorisk fag og hver enkelt elev blir plassert i grupper i henhold til deres nivå i fransk. Dette bestemmes av en test som gjøres når du ankommer ESC Rennes. Innholdet i franskkurset blir basert i forhold til nivået til elevene i gruppen. I min gruppe ble det fokusert mye på muntlig aktivitet mens vi fikk noen gramatikk øvelser å forberede på egenhånd. I forhold til franskundervisningen på HiO, bar fransktimene her veldig lite preg av å være på en business skole. Fokuset var mer på å lære språket ved å diskutere aktuelle temaer i det franske samfunnet. Vi jobbet overhode ikke med businessbrev og avansert gramatikk som subjonctif, hvilket jeg syntes var litt merkelig. I tillegg til midterm, skriftlig og muntlig eksamen hadde vi siste semester også en exposé å forberede. Vi fikk vi velge et emne selv, som riktignok måtte være knyttet til Frankrike, og forberede en presentasjon i klassen.

Generelt er eksamene i fransk relativt enkle. Vanskelighetsgraden avhenger selvfølgelig i forhold til hvilke gruppe du følger, men uansett er det ikke fryktelig vanskelig. Muntlig eksamen varer knapt 10 minutter og består i å presentere en selvvalgt artikkel og evt. svare på spørsmål fra læreren om innholdet. Skriftlig eksamen varer 1,5 eller 2 timer og er en blanding av gramatikk og å svare på spørsmål om emner som har vært diskutert i timen. Det er mulig at lærere i andre grupper har noe annet innhold/struktur på sine eksamener. 

Vurdering:

Jeg føler ikke at jeg lærte så mye som var veldig relevant for utdanningen i fransktimene. Ikke noe trening på å skrive formelle brev og ikke så strukturert opplegg for gramatikk undervisning. Men det var helt klart mere fokus på muntlig aktivitet enn jeg har vært vant til og det føler jeg at har vært med på å forbedre fransken. 

French Culture

Fransk kultur undervises både på fransk og på engelsk. Franskgruppene med høyest vanskelighetsnivå følger undervisningen på fransk. Læreren er en artig skrue som elsker poesi og drømmer om å bli stor politiker når han blir stor (han er forøvrig over 50 og fysisk veldig liten (). Arsene, som han heter, snakker om aktuelle kulturelle temaer i det franske samfunnet og forsøker (nesten for hardt) å være morsom hele tiden. Kurset består for det meste av forelseninger fra læreren, men han tar gjerne 15 minutter for å la alle fortelle om de har gjort noe spennende i helgen. Mange elever skulker timene fordi det ikke føres fravær, men hvis man er interessert i å jobbe med fransken sin ved ESC Rennes, bør man få med seg all den undervisningen som er på fransk som man kan, for det blir på langt nær ikke nok tid til det. Så kulturtimene kan være en grei input en gang i uken. Siste forelesning var spesielt kulturell med ostesmaking og godt humør!

Vurdering: 

Kulturtimene var med på å gi et bedre kulturelt inntrykk av Frankrike, ved å ta opp aktuelle temaer i samfunnet. 

Managerial Accounting

Dette er et kurs som kan sammenlignes med bedrifts økonomi. Etter å ha fullført kurset satt jeg igjen med et inntrykk av at det i stor grad var en repetisjon av mye jeg hadde lært på HiO. Selvfølgelig var det greit å få det gjennomgått med alle de internasjonale engelske uttrykkene, men dersom man fulgte godt med i bedøk, bør det meste være grei repetisjon. Så hvis man har ambisjoner om å få en stor utfordring bør man kanskje velge et mer avansert kurs. Kurset består for det meste av forelesninger fra læreren samt gruppeoppgaver som skal forberedes til timene. Hver gruppe skal både levere en skriftlig rapport for en oppgave og ha en muntlig presentasjon. Alle elevene skal i tillegg ha jobbet gjennom alle oppgavene og være forberedt til hver time. 

Vurdering. 

Som sagt, i stor grad de samme temaene som allerede er dekket av HiO, men nyttig i den forstand at man blir kjent med engelsk terminologi og at det i enkelte sammenhenger ble gjort sammenligninger mellom fransk, engelsk og amerikanske systemer. 

Crisis Communication Management
Seminarkurs

Dette kurset var litt spesielt i og med at alle vurderinger ble foretatt i timene. Med andre ord ble det ikke avholdt eksamen i dette kurset. Dette var noe alle elevene var veldig fornøyd med helt til vi fikk karakterene våre. Såvidt jeg husker så fikk praktisk talt alle elevene unntatt en, karakteren C. Dette gjalt også de gruppene som ble skrytt opp i skyene når arbeidet ble vurdert i timene, så hva man skal gjøre for å få god karakter her er ikke godt å si. Kurset var en blanding av forelesninger fra læreren og gruppearbeid. Kurset var nesten litt preget av innholdet; det dreier seg jo om hvordan man skal reagere dersom det oppstår en uforutsett ”krise” og i timene fikk vi relativt korte tidsfrister på å forberede oppgavene våre. Vi ble delt inn i grupper og fikk selv ansvaret for å dikte opp en ”krise”. Deretter fikk vi diverse utfordringer som å forberede pressemeldinger, organsisere pressekonferanse, tv- og radio-intervju. Pressekonferansen ble avholdt med resten av klassen som publikum, tv-intervjuet ble filmet foran klassen og radiointervjuet ble gjort over telefon. Dette gir en veldig nær sammenheng mellom teori og praksis og er også en utfordring i forhold til å bli filmet osv. som kanskje kan være uvant for mange. 

Vurdering:

Kurset var veldig praktisk orientert med vår egen ”case” samt andre ”cases” fra virkelige scenariore fra lærerens erfaring. Det ga et innblikk i hvor viktig det kan være å være forberedt på uforutsette hendelser i business miljøet og det var til dels selvutviklende i og med at man ble satt i en ubehagelig situasjon foran en erfaren journalist og lære teknikker for å på best mulig måte unngå å bli satt fast. 

Small Business Management
Seminarkurs

Dette kurset er delt i 2 deler mellom 2 forskjellige forelesere. I tillegg til forelesningene blir elevene delt inn i grupper som alle er ansvarlige for å finne et prosjekt og skrive en ”business plan” for dette prosjektet. Det virket som det var litt misforståelser mellom foreleserne for begge trodde den andre skulle undervise oss i hvordan å skrive en slik plan, men det ordnet seg nå på sett og vis. Eksamen var basert ene og alene på forelesningene til den siste av de to lærerene så sånn sett fikk vi bare et halvt kurs verdt av pensum å konsentrere oss om. Men med research og utarbeiding av en ”business plan” var det likevel litt å gjøre. Det ble også utdelt noen oppgaver iløpet av semesteret som vi skulle forberede for samtaler i timen. 

Vurdering:

Arbeidet med business plan ga en litt praktisk tilnærming til stoffet. Et greit kurs, men ikke super inspirerende. 

Project & Change Management

Seminarkurs

Dette kurset bestod av to helt separate deler, nemlig Project og Change. Personlig foretrakk jeg nok Change som dreier seg om hvordan å takle forandringer i bedrifter. Kurset bestod av forelesninger med gruppedebatter og bruk av ”case studies”. Læreren var veldig åpen for inspill fra elever og dette var kanskje med på å gjøre kurset mer interessant. Dessverre er denne læreren ikke lenger ved ESC. Når det gjelder Project var dette også et interessant kurs, men kanskje mer utfordrene. Her var det mer fokus på konkrete teknikker. Problemet var bare at på et kort og intensivt seminarkurs har man ikke muligheten til å gå i dybden og forklare så teknikker for planlegging kunne kanskje virke litt overveldende ved første øyekast uten noe særlig forklaring på forhånd. Det skal nevnes at det var første gangen denne læreren foreleste ved ESC så han vil kanskje tilpasse både tempo, innhold og lærerstil etterhvert. 

Vurdering:

Begge delene av kurset var interessante, men Change delen var nok lettere og kanskje mer passende for et kort og intensivt kurs. Project er kanskje et kurs som man ville hatt mer utbytte av hvis det ble undervist over en lengre periode så man fikk tid til å jobbe med forskjellige teknikker osv. 

International Business Strategy

Det første jeg vil si om dette kurset er: IKKE STOL PÅ LÆREREN. Og hvis du får en foreleser som heter Thomas McNamara, så vurder å bytt gruppe, selv om det ble sagt at alternativet ikke var stort bedre. Dette var et kurs som HiO ønsket at jeg skulle ta. Og faget i seg selv er jo helt klart nyttig. Men jeg må si at aldri har jeg vært så skuffet over en lærer noensinne. En ting er at han generelt leste opp fra powerpoint presentasjonen og ellers gjerne spurte elever om eksempler på bedrifter som praktiserer disse strategiene. Men det faktum at ham ikke hadde tatt seg bryet til å sette seg inn i hva som ble forventet av oss mener jeg er enda verre. Kurset består av forelesninger samt at elevene blir delt inn i grupper. Alle gruppene skal analysere en case og skrive en skriftlig rapport om dette og holde en presentasjon foran klassen. Dessuten skal de presentere en artikkel foran klassen. I tillegg skal alle elever analysere alle casene som de andre gruppene presenterer og levere dette til vurdering i en såkalt journal. Her kommer det store problemet; læreren ba oss om å skrive et sammendrag av hver case på maks én side. Vi spurte gjentatte ganger for å være sikker på hva vi skulle gjøre. Etter så å ha levert inn journalen for feed-back, viste det seg at det faktisk skulle gjøres en analyse, ikke bare et sammendrag. Enden på visa ble jo selvfølgelig at mesteparten av klassen mer eller mindre strøk på denne vurderingen. Relativt irriterenede spør du meg. 

Karakteren i IBS baseres på presentasjon av case og artikkel, skriftlig rapport av case, individuelle journaler, midterm eksamen og endelig eksamen. 

Vurdering:

Dette kurset innebar mye jobbing. Det er i seg selv et OK emne, men inntrykket ble dessverre ødelagt av en heller dårlig foreleser. 

International Marketing & Trade

I dette kurset var fokuset på sammenhengen mellom teori og praksis veldig stor. Det var nesten mer praksis enn teori. Kurset var delt i to med en del forelsesning hvor skolen også tok inn folk fra næringslivet for å fortelle om sine erfaringer (bl.a Armani Parfums) og en workshop hvor vi fikk utdelt eksport prosjekter som vi skulle gjøre for reelle bedrifter. Dessverre var min gruppe nødt til å skifte emne ganske sent i semesteret og vi fikk ikke så mye input fra oppdragsgiveren som ønskelig/nødvendig. I utgangspunktet var det fra skolens side meningen at vi skulle utarbeide en eksportplan og analysere et potensielt nytt marked, men mange bedrifter ga mer spesifikke instruksjoner om hva som skulle gjøres. Kurset ble vurdert etter skriftlig rapport av prosjektet, muntlig presentasjon av rapporten og skriftlig og muntlig gruppebesvarelser av caser samt endelig eksamen. 

Vurdering:

Et praktisk orientert kurs som gir et lite innblikk i hvilke utfordringer som møter firmaer som ønsker å operere internasjonalt. 

International & EU Law

Seminarkurs

Dette kurset bestod primært av forelesniger med bruk av ”seminar questions”. Lov er riktignok veldig anderledes enn de fleste andre business fag, men notatene kunne nok likevel vært gjort litt mer strukturerte og enklere å følge. Det var til tider litt vanskelig å følge foreleseren for hun hoppet litt i notatene (som i utgangspunket ikke var veldig oversiktelige). Likevel fikk vi nå et innblikk i forming av kontrakter i internasjonal setting så vel som lover innen EU. Men det er klart at på så kort tid er det jo begrenset hvor dypt man kan gå i materien. Kurset ble vurdert utfra deltakelse, en kort hjemmelekse, en skriftlig besvarelse på case og eksamen. 

Vurdering:

Et helt OK kurs, men ikke av de mest inspirerende jeg har hatt på ESC Rennes. 

Customer Relationship Management

Dette kurset bestod av forelesninger og utarbeidelse av en rapport. I dette kurset var det opp til oss selv å finne et tema knyttet til CRM som vi deretter skulle analysere ved å bruke kilder vi selv fant frem til. Det var en litt annen måte å jobbe på ettersom man vanligvis får utdelt både case og verktøy for å løse oppgaven. Prosjektet var en gruppeoppgave, samt at vi måtte skrive en individuell ”seminar rapport” før oppgaven var påbegynt. Foreleseren virket dyktig og gjorde faget interessant. En dag av kurset var viet til IT-løsninger knyttet til CRM. Det ble undervist av en annen foreleser og dette var helt klart ikke så interessant som resten av kurset. Det var ikke så mye fokus på konkrete produktløsninger men mer teorien bak dem. Men dette var kun 1 dag av kurset så vi kom oss da gjennom det! 

Vurdering: 

Et interessant kurs, men med tanke på konklusjonen om at CRM er ekstremt vanskelig å implementere og gjennomføre og antageligvis vil bli byttet ut med en nyvinning om noen år vet jeg ikke hvor nyttig den tilegnede kunnskapen kommer til å bli... (
Service Marketing Management

Dette kurset har mange likhetstegn med CRM kurset. En av forelesningene var faktisk viet bare til CRM. Foreleseren var en underlig skrue og selv om han viste til lang erfaring som lærer virket han veldig nervøs i timene. Kurset bestod av forelesninger og i lunsjpausene likte han å dele ut en case som skulle være forberedt til etter pausen. Vi fikk også en større case som skulle analyseres og presenteres i grupper samt at det var en del spørsmål som skulle besvares individuelt skriftlig. Det skal også advares at foreleseren er en stor fan av repetisjonsspørsmål, så det kan være greit å følge godt med i timen for han liker å ta stikkprøver. 

Vurdering:

Greit kurs, men hadde det ikke vært for at jeg ikke fikk de kursene jeg ønsket og måtte bytte, så hadde jeg nok ikke valgt både dette og CRM da de overlapper hverandre noe. 

Boforhold

Det kan være ganske vrient å få seg en bolig sentralt i Rennes til en rimelig penge. Kan faktisk være generelt vrient. Selv ankom jeg Rennes alene i slutten av august 2003 og da var det ganske vanskelig å finne et rimelig sted å bo. Jeg ønsket i utgangspunktet å bo sammen med franske studenter for å lære mest mulig språk, men da tror jeg det kan være lurt å gjøre litt research allerede hjemme i Norge hvis man ikke har mulighet til å reise ned en måned eller to i forveien. Man kan for eksempel kontakte det franske CROUS, som hjelper studenter med boliger, men det krever jo en viss forståelse av fransk. Personlig endte jeg opp, med hjelp fra Come On, i en residens som heter Cap Affaires. Det er en ny residens (det er 2 av dem i Rennes) med høy standard, men €435 i mnd er ikke akkurat billig. Riktignok har norske studenter rett til støtte fra den franske staten til bolig, det såkalte CAF. Dette er et bidrag på €137,45 som kommer godt med. Organisasjonen Come On hjelper studententene med å fylle ut skjemaer for dette. Det kan også være greit med en fransk bankkonto, både for overføring av CAF og evt. andre transaksjoner. Come On er også behjelpelige med dette. 

Generelt er nok den franske boligstandarden litt lavere enn vi er vant med hjemme så det er også noe man må vurdere. Det er som regel greie boliger, men skeve trappetrinn og oppganger som lukter litt mugg og sånt er ikke uvanlig. Velger man en av de nye residensene er standarden høyere, men ofte også prisen. Come On er behjelpelige med å skaffe bolig, men det er ikke akkurat det mest velsmurte maskineriet som finnes, men de stiller opp. Personlig ble jeg innkvartert hos en av medlemmene i Come On da det var fullt på ungdomsherberget første natten fordi jeg hadde sendt faks til Come On om at de skulle reservere rom for meg, hvilket de ikke hadde gjort.... Så jeg vil råde folk til å selv booke rom på ungdomsherberget eller ”Auberge de Jeunesse” som det heter. 

Er ESC Rennes å anbefale?

Dersom man reiser til frankrike for å få en BA grad med gode karakterer ved å kunne studere på engelsk vil jeg helt klart anbefale Rennes. Det er en hyggelig by og ESC har et godt studentmiljø. Dersom man derimot reiser for å lære mest mulig fransk og ikke bryr seg om at karakterene kanskje blir litt dårligere fordi man har undervisning på fransk, vil jeg helt klart anbefale folk å velge et studie sted som underviser kun på fransk. Jeg er litt lei meg for at jeg ikke har fått mer tid til å jobbe med fransk for det er nok å gjøre med fag på skolen. Dersom man studerer på fransk får man jo automatisk mere trening, men det har ofte en negativ effekt på karakteren fordi man ikke klarer å uttrykke seg like godt på fransk. Rennes kan kanskje være et godt første steg. Ved å bo i Frankrike og studere på engelsk får man forbedret nivået sitt så man evt. kan fortsette med mere studier på fransk senere. 

Men som sagt, Rennes er helt klart en trivelig by og ESC en hyggelig skole. Jeg er veldig fornøyd med oppholdet mitt her nede og jeg kan trygt anbefale det. 

Merete Hallien
